Bombaš je bio veterinar i svi su ga voljeli, a doma je bio nasilan

U eksploziji plina u kojoj je u ponedjeljak uništena kuća s dva stana, bez krova nad glavom ostala je obitelj Stupalo. Kako bi im se pomoglo u ovoj teškoj situaciji organizirana je akcija prikupljanja sredstava.

<p>Eksploziju u Varaždinskim Toplicama, u kojoj je i sam poginuo, izazvao je, <a href="http://regionalni.com/crna-kronika/kucu-u-varazdinskim-toplicama-u-zrak-dignuo-veterinar-kojeg-su-svi-obozavali-23222/">otkriva Regionalni</a>, <strong>53-godišnji doktor veterine Mislav Begović</strong>. </p><p><strong>POGLEDAJTE VIDEO:</strong></p><p>On je bio višegodišnji zaposlenik Veterinarske stanice Varaždin gdje je zadnjih godina <strong>radio kao veterinarski inspektor</strong>. </p><p>- Poznajem ga jako dugo. Mislav je bio jako dobra, normalna osoba, vrlo društven. Ljudi s kojima je radio na terenu su ga obožavali. Čuo je da ima privatne probleme, sa suprugom. Ma, ljudi su svašta pričali, u to nikad nisam želio ulaziti - ispričao je njegov poznanik za Regionalni. </p><p>Sindikat policije Hrvatske izrazio je zahvalnost policijskim službenicima Policijske postaje Novi Marof koji su jučer pravodobnim postupanjem spriječili još veću tragediju.</p><p>Mislav Begović je naime bio <strong>višestruko prijavljivani obiteljski nasilnik kojeg je policija 1. i 3. studenog ove godine dovodila na sud, a suci ga puštali na slobodu</strong>. </p><h2>Prikuplja se pomoć za obitelj</h2><p><strong>Grad</strong> <strong>Varaždinske Toplice</strong> plaćat će najam obitelji s djetetom koja je zbog eksplozije i urušavanja objekta ostala bez svog stana. Također, što hitnije prikupit će sredstva i osigurati im osnovne životne potrepštine, potvrdila je gradonačelnica Varaždinskih Toplica<strong> Goranka Štefanić.</strong></p><p>Kao što već sigurno znate, u ponedjeljak je poslijepodne <strong>53-godišnji muškarac u Ulici braće Radić izazvao eksploziju koja je do temelja uništila kuću i pritom ubila 53-godišnjaka</strong> te ozlijedila troje ljudi. Nažalost, u bolnici je <strong>ozljedama podlegla i 85-godišnja starica</strong>. </p><p>Kako bi se pomoglo stanarima koji su u eksploziji ostali bez svega, gradonačelnica Štefanić je najavila prikupljanje sredstva za obnovu tj. izgradnju srušenog objekta. Dio sredstava biti će osiguran kroz proračun, a pozivaju se gospodarstvenici i ostali da se priključe akciji prikupljanja sredstava. </p><p>Akciju su, piše Regionalni, pokrenuli toplički vatrogasci.</p><p>- Apeliramo na sve ljude dobre volje koji žele pomoći da se odazovu ovom pozivu. Svaka pomoć je dobrodošla. Svatko se može nenadano naći u takvoj situaciji. <strong>Budimo ljudi iznad svega i pokažimo da mi to možemo</strong> – ističu iz DVD Varaždinske Toplice. </p><p>Pomoć će se prikupljati organizirano u vatrogasnom domu DVD-a Varaždinske Toplice, Kneza Trpimira 5, do kraja tjedna, svakim danom od 17 do 19 sati, a možete donijeti odjeću, obuću, školski pribor i ostale kućne potrepštine. </p><p>Novčana sredstva za pomoć možete uplatiti direktno <strong>na račun Petre Stupalo</strong> (39) koja je ostala bez kuće zajedno s još tri člana obitelji među kojima je i <strong>8-godišnje dijete</strong>. </p><p><strong>Broj računa Petre Stupalo je HR3423600003223389395. </strong></p><p> </p><p> </p>